  Виталий Пронин «Иднакар» музей-заповедникын археологилы сӥзем адӟытон усьтӥськиз. Музейлэн куноосыз эскерон ужъёсын но музъемын бугыръяськонъёсын тодматскыны быгатозы. Озьы ик пиналъёслы но нимысьтыз сэрег радъямын. Соос но музъемын гудӥськыны быгатозы. Ужрадэ пыриськисьёс тодматскозы арбериослэн историенызы но со пумысен асьсэ малпанъёссэс шараялозы. Озьы ик пиналъёс Шор даурысь дӥськутъёсты пӧрмытыны эскерозы.Нялтас вераса, «Иднакар» музей вожвылъяськонэ пыриське. Асьмелэн вань на дырмы 1-тӥ сентябрёзь 30 устоез синпелет пӧлы шедьыны. Со понна куара сётыны луэ Интернет пыр www.10russia.ru адресъя, яке 1880 номере 16 лыдпусэн СМС келяса. Одӥг СМС-эн куинь куара сётыны луэ. Со понна гожтоно: 16 16 16, висказ пробелэз мед луоз. СМС-лэн дуныз – 3,54 манет, НДС-эн валче. Интернет пыр одӥг мурт нуналаз куинь куара сётыны быгатэ ке, телефон пыр котькӧня СМС келяны луэ. Котькудмы быдэн одӥг ке но келям, мултэс уз луы.Дарья ШиляеваТуспуктэмез: udmpravda.ru Теги: Иднакар конкурс  